CELEX: 31974R1516
Language: et
Date: 1974-06-18 00:00:00
Title: Komisjoni määrus (EMÜ) nr 1516/74 18. juuni 1974, liikmesriikide järelevalve kohta suhkrutootjate ja suhkrupeedikasvatajate vahel sõlmitud lepingute üle

Tähtis õiguslik teade

|

31974R1516

Euroopa Liidu Teataja L 163 , 19/06/1974 Lk 0021 - 0021 Soomekeelne eriväljaanne: Peatükk 3 Köide 6 Lk 0008  Kreekakeelne eriväljaanne: Peatükk 03 Köide 10 Lk 0223  Rootsikeelne eriväljaanne: Peatükk 3 Köide 6 Lk 0008  Hispaaniakeelne eriväljaanne: Peatükk 03 Köide 7 Lk 0217  Portugalikeelne eriväljaanne Peatükk 03 Köide 7 Lk 0217 

		Komisjoni määrus (EMÜ) nr 1516/74,18. juuni 1974,liikmesriikide järelevalve kohta suhkrutootjate ja suhkrupeedikasvatajate vahel sõlmitud lepingute üleEUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 18. detsembri 1967. aasta määrust (EMÜ) nr 1009/67 suhkruturu ühise korralduse kohta, [1] viimati muudetud määrusega (EMÜ) nr 1928/73, [2] eriti selle artikli 5 lõiget 4, artikli 31 lõiget 6 ja artiklit 38;võttes arvesse nõukogu 20. veebruari 1968. aasta määrust (EMÜ) nr 206/68, [3] milles on sätestatud suhkrupeedi ostmise lepingute ja tegevusalasiseste kokkulepete raameeskirjad, viimati muudetud aktiga, [4] mis on lisatud uute liikmesriikide Euroopa Majandusühenduse ja Euroopa Aatomienergiaühendusega ühinemise lepingule, [5] eriti selle artiklit 11,ning arvestades, et:suhkrusektoris vastu võetud normid, eriti need, mis on sätestatud määruse nr 1009/67/EMÜ artiklites 5, 30 ja 31 ja määruses nr 206/68/EMÜ, käsitlevad suhkrupeedi ostmiseks sõlmitud lepinguid ja tegevusalasiseseid kokkuleppeid; on osutunud vajalikuks regulaarselt kontrollida, et eespool nimetatud lepingute ja kokkulepete sätted vastavad mainitud ühenduse normidele; seda võivad tõhusalt kontrollida liikmesriigid;tuleks kohandada komisjoni 11. juuni 1969. aasta määrust (EMÜ) nr 1087/69 liikmesriikide suhkrut käsitlevate teatiste kohta, [6] viimati muudetud määrusega (EMÜ) nr 700/73; [7]liikmesriikide teatised kontrolli tulemuste kohta parandaksid kontrolli ühtlustamist ühenduse piires;suhkruturu korralduskomitee ei ole esitanud arvamust oma eesistuja määratud tähtaja jooksul,ON VASTU VÕTNUD KÄESOLEVA MÄÄRUSE:Artikkel 1Iga liikmesriik peab regulaarselt kontrollima tegevusala tasandil vastu võetud eeskirjade vastavust ühenduse asjakohaste õigusaktidega, eriti nendega, mis käsitlevad suhkrupeedi ostmist ja selle eest maksmist.Artikkel 2Artiklis 1 osutatud kontrolli tulemused edastatakse komisjonile igal aastal enne 30. juunit. Kui nõutakse, loovutavad liikmesriigid komisjonile tegevusalasisesed kokkulepped ja lepingute tüüpvormid.Artikkel 3Määruse (EMÜ) nr 1087/69 artikkel 4 tunnistatakse kehtetuks.Artikkel 4Käesolev määrus jõustub kolmandal päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 18. juuni 1974Komisjoni nimelpresidentFrançois-Xavier Ortoli[1] EÜT L 308, 18.12.1967, lk 1.[2] EÜT L 199, 19.7.1973, lk 7.[3] EÜT L 47, 23.2.1968, lk 1.[4] EÜT L 73, 27.3.1972, lk 14.[5] EÜT L 73, 27.3.1972, lk 5.[6] EÜT L 140, 12.6.1969, lk 15.[7] EÜT L 67, 14.3.1973, lk 12.--------------------------------------------------